મેચમાં પાકિસ્તાને ટોસ જીતીને પહેલા બેટિંગ કરવાનો નિર્ણય કર્યો હતો. પરંતુ પહેલા બેટિંગ કરવાનો નિર્ણય ભૂલભર્યો સાબિત થયો હતો અને માત્ર બે જ બેટધરો બે આંકડાના સ્કોરે પહોંચી શક્યા હતા. પાકિસ્તાનની શરૂઆત ખૂબ જ નબળી રહી હતી. જેમાં પહેલી જ ઓવરમાં શિખા પાંડેએ નૈન અબિદીને બોલ્ડ કરી દીધી હતી. ત્યારબાદ અનુજા પાટિલે ત્રીજી ઓવરમાં કેપ્ટન બિસ્માહ મારુફને પોતે જ કેચ કરીને પેવેલિયન મોકલી હતી. આવી રીતે એક પછી એક વિકેટોનું પતન યથાવત રહેતા પાકિસ્તાન72 રનનો સ્કોર બનાવી શક્યું હતું. ભારત તરફથી એકતા બિષ્ઠે 14 રન આપીને 3 વિકેટ ઝડપી હતી. જ્યારે શિખા પાંડે, અનુજા પાટિલ, પૂનમ યાદવ અને દીપ્તિ શર્માએ 1-1 વિકેટ ખેડવી હતી. ભારતે આ મામલે લક્ષ્યાંકને માત્ર 16.1 ઓવરમાં જ મેળવી લીધું હતું. ભારત તરફથી સ્મૃતિ મંધાના 38 રન બનાવીને અને કેપ્ટન હરમનપ્રીત કૌર 34 રન બનાવીને નોટઆઉટ રહ્યા હતા. જીત સાથે ટૂર્નામેન્ટની ફાઈનલમાં ભારતીય મહિલા ટીમે પોતાનું સ્થાન નિશ્ચિત કર્યું છે.